钦定古今图书集成/理学汇编/文学典/第095卷 > 曹福
## 钦定古今图书集成/理学汇编/文学典/第095卷 > 曹福

按《江西通志》：“福字如海，鄱阳人。幼敏慧，比长，博览群
书，通数学，尤熟于史。与人谈，亹亹忘倦，如亲历当时
者。永乐初，朝廷行郡县，搜罗往事，人推福，福亦不辞，
慨然言之。凡在元末明初饶六邑间叛乱归附捍御
等事及月日，历历无差，众咸服其强识。事亲孝，与友
信，竟以隐名卒，年八十五。”